  Виталий Пронин Марий Элын, Татарстанын, Башкириын, Свердловск но Киров улосъёсын улӥсь поръёс сярысь трос лыдӟыны луэ. Нош Удмуртиын улӥсьёсыз сярысь одӥг-кык статьяос гинэ потэмын. Соин ик та книгалэсь потэмзэ пӧсь табанез кадь возьмано ини. Книга поттон бордын ужазы этнографъёс, историкъёс, пор кылъя дышетӥсьёс, музейёсысь, пор культурая центръёсысь специалистъёс. Та уже соосты пор егитъёслэн «Ужара» огазеяськонзы огазеяз. Отысь мыло-кыдоос проект гожтыса, грант утӥзы. Малпанэз быдэстон понна трос лэсьтӥз Удмуртиысь поръёслэн азьветлӥсьсы Анатолий Радыгин но. Книгаысь поръёслэн улэм-вылэмзы, сям-йылолъёссы, азьмынӥсьёссы но трос мукетыз сярысь пыр-поч тодыны луоз. Чебер каремын со архивысь но туала семьяосысь уно туспуктэмъёсын. Элина Кумачёва  